Kotiliesi

Kotiliesi on Otavamedian julkaisema 26 kertaa vuodessa ilmestyvä suomalainen naistenlehti. 

Lehden sisältö käsittelee aiheita ruoka, koti, juhlat, perhe-elämä ja arki, ihmissuhteet, kulttuuri, sisustus, terveys, pukeutuminen, käsityöt sekä tarinoita ja haastatteluja ihmisten elämästä. Lisäksi lehdessä julkaistaan kolumneja ja tietoa ajankohtaisista asioista ja puheenaiheista.

Lehden päätoimittaja maaliskuusta 2015 lähtien on Saija Hakoniemi, joka vastaa myös muista Otavamedian kodinlehdistä.

Kotilieden ensimmäinen lehti ilmestyi vuonna 1922. Lehti sai suuren suosion heti alusta alkaen. Vuonna 1925 Kotiliedellä oli 79 000 vakituista tilaajaa, joihin kuului kolme naiskansanedustajaa. Kotilieden tarkoituksena oli opettaa naisia terveellisen ruoan valmistamisessa, asumisessa, kodinhoidossa, lastenkasvatuksessa ja sairauksien hoidossa. 

Kotiliesi.fi-sivustolla lehti on saatavana ja luettavissa digilehtenä, joka toimii älypuhelimella, tabletilla ja tietokoneen nettiselaimella.
 Päätoimittajia 
 Alli Wiherheimo 1922–1963
 Eila Jokela 1963–1978
 Liisa Tuutti 1978–1983
 Leena Häyrinen 1983–1986
 Elina Simonen 1987–2005Haltsonen, Eeva: Tilitysjutut myyvät naistenlehtiä. Verkkouutiset 11.3.2005. Viitattu 18.8.2015.
 Leeni Peltonen 2005–2015Kotilieden päätoimittaja lähtee yrittäjäksi. Kotiliesi 24.2.2015. Viitattu 18.8.2015.
 Saija Hakoniemi 2015–Kotiliesi ja Seura saivat uudet päätoimittajat. Markkinointi & Mainonta 25.3.2015. Viitattu 19.8.2015.

 Kotilieden Kummikerho 
Kotilieden Kummikerho ry oli vuosina 1938–2021 toiminut hyväntekeväisyysyhdistys. Aikakauslehden yhteydessä toimiessaan se oli ollut Suomessa ainoa laatuaan. 

Kummikerhon perusti Ida Salomaa. Yhdistyksen tehtävänä oli auttaa aineellisiin ja henkisiin vaikeuksiin joutuneita Suomessa asuvia perheitä ja yksityishenkilöitä. Parhaimmillaan paikallisia käsityökerhoja toimi yli 700 ympäri Suomea. Perheille annettiin vuosikymmenten ajan apua, jota koordinoitiin yhteistyössä kuntien, yhdistysten tai muiden yhteisöjen kautta. Kirjeenvaihtoa käytiin suoraan perheiden ja Kummikerhon välillä, ja Kotiliesi-lehti raportoi ahkerasti Kummikerhon toiminnasta. Esimerkiksi koululuokilla tai yksittäisillä perheillä saattoi olla oma "kummiperhe", jota he auttoivat. Avustuksina lahjoitettiin esimerkiksi lehmiä, vaatteita ja muuta välttämätöntä tavaraa. Kummikerhon toiminta ja sitä kautta organisoidut "kapalokerhot” johtivat myöhemmin äitiyspakkausinstituution kehittymiseen.  

Kummikerhon toimintaa organisoitiin Kotilieden toimituksesta vuosikymmenten ajan, ja sen pitkäaikaisena toiminnanjohtajana toimi mm. Salme Parviainen (1926–2015).Kuolinilmoitus. Helsingin Sanomat 29.11.2015, s. C 24.. Kummikerhon Käsityökerhon toimintaa koordinoi 1990-luvulta lähtien Ida Salomaan tyttärentytär Marja Peltonen (synt. 1941). Viime vuosikymmeninä yhdistys on tukenut muun muassa virkistyslomia omaishoitajille ja sairaiden lasten vanhemmille, avustanut äkilliseen hätään joutuneita perheitä sekä rahoittanut kirjojen ja muiden tarvikkeiden hankintaa vähävaraisten perheiden nuorten lukio- tai ammattiopintoihin ja harrastuksiin.Kotilieden Kummikerho auttaa. Kotilieden verkkosivut. Viitattu 18.8.2015.

Kummikerhon toiminta päättyi vuonna 2021, kun sen toiminta yhdistyksenä purettiin yhteisellä päätöksellä. Kummikerhon hallituksen puheenjohtajana toimi Kotiliesi-lehden päätoimittaja, ja viimeiset vuodet (2005–2021) tehtävää hoiti Leeni Peltonen. Seija Katilan toimittama historiikki Pieni ihme paketissa – Kotilieden Kummikerho, avustustyötä jo 80 vuotta julkaistiin vuonna 2017.

 Lähteet 

Kirjallisuutta


 Aiheesta muualla 
 Kotilieden verkkosivut.
 Äiti ja pikkulapsi 50 vuotta sitten: Kotoisia ihanteita Kotilieden sivuilta. 


Luokka:Suomalaiset naistenlehdet
Luokka:Otavamedia
Luokka:Media-alan tuotemerkit